Անդրեա Ամմոն

Անդրեա Ամմոն (), գերմանացի բժիշկ։ Հանդիսանում է  հիվանդությունների կանխարգելման և վերահսկման եվրոպական կենտրոնի (ԵՄ-ում գործակալություն է, որի նպատակն է ամրապնդել Եվրոպայի պաշտպանությունը վարակիչ հիվանդություններից)  ներկայիս տնօրենը։ Նա տեղեկացրել է Գերմանիայի կառավարությանը սուր շնչառական վարակների և գրիպի A ենթատեսակ՝ H2N2-ի բռնկման մասին։

Վաղ կյանք և կրթություն 
1996 թվականին Ամմոնն ավարտել է Մյունխենի համալսարանի բժշկության դոկտորանտուրան, որտեղ նա ուսումնասիրել է լյարդի մետաստազ ունեցող և  պալիատիվ թերապիա անցնող մարդկանց կյանքի որակը։

Կարիերա 
1996 թվականին Ամմոնն աշխատանքի է անցել Բեռլինի  Ռոբերտ Կոխի անվան ինստիտուտում։ 2002-2005 թվականներին նա ղեկավարել է վարակիչ հիվանդությունների համաճարակաբանության ամբիոնը։ Ռոբերտ Կոխի անվան ինստիտուտում Ամմոնը Գերմանիայում բռնկումների հսկողության ազգային համակարգի պատասխանատուն էր՝ համակարգելով  սուր շնչառական վարակների և գրիպի A ենթատեսակ՝ H2N2-ի դեմ տարվող աշխատանքները։ Իր հետազոտության արդյունքում նա պարզեց, որ  հարուցիչը հիմնականում փոխանցվում է օդակաթիլային ճանապարհով․ վարակվածներն այդ վարակը կարող են փոխանցել իրենց հիվանդության սիմպտոմատիկ փուլերի ընթացքում։

2005 թվականին Ամմոնը միացավ Հիվանդությունների կանխարգելման և վերահսկման եվրոպական կենտրոնին (ECDC), որտեղ նշանակվեց վերահսկողության ղեկավար։ Նա ՀԿՎԵԿ-ի առաջին աշխատողներից էր և այդ ժամանակվանից ի վեր նրան նկարագրել են որպես «գործիք» վերահսկողության ռազմավարության հաստատման գործում։ ՀԿՎԵԿ-ն նպատակ ունի ստանդարտացնել վարակի վերահսկումը Եվրոպական միությունում ՝ ապահովելով հետևողական պրակտիկա անդամ երկրների վերահսկողության ցանցերում։ Որպես այդպիսին նա պատասխանատու էր եվրոպական դիտորդական համակարգի (TESSy)՝ Եվրոպական Միության համար տվյալների հավաքագրման և միասնական համակարգի ձևավորման համար։ TESSy ընկերությունը գործարկվել է 2008 թվականի ապրիլին։

Ամմոնը պատասխանատու էր այն եվրոպական մասնագիտացված ցանցերի գնահատման համար, որոնք ներառված էին հիվանդությունների կանխարգելման և վերահսկման եվրոպական կենտրոնի կառուցվածքում ։ 2011 թվականին նա նշանակվել է ռեսուրսների կառավարման և համակարգման բաժնի փոխտնօրեն։ Մի քանի տարի անց նա ղեկավարեց ինֆեկցիոն հիվանդությունների կիրառական համաճարակաբանության եվրոպական գիտական համաժողովը։  Համաժողովի շրջանակներում, Արևմտյան Աֆրիկայում Էբոլա վիրուսի համաճարակի հետ կապված, Ամմոնը ղեկավարում էր սննդամթերքի և կենդանիների միջոցով տարածվող հիվանդությունների և գլոբալիզացիայի վերաբերյալ նստաշրջանները ։ Նա 2015 թվականի մայիսի 1-ին Մարկ Շպրենգերին նշանակեց հիվանդությունների կանխարգելման և վերահսկման եվրոպական կենտրոնի տնօրենի ժամանակավոր պաշտոնակատար։ Հետագայում նա տնօրեն է նշանակվել 2017 թվականի մարտի 22-ին, և պաշտոնը ստանձնել է 2017 թվականի հունիսի 16-ին ։ 2017 թվականին հիվանդությունների կանխարգելման և վերահսկման եվրոպական կենտրոնը և առողջապահության համաշխարհային կազմակերպությունը հայտարարեցին, որ  Եվրոպայում տուբերկուլյոզի դեպքերի նվազման հետ զուգընթաց, ՄԻԱՎ-ի թվերն աճում էին։

COVID-19 պանդեմիայի ժամանակ Ամմոնը մասնակցել է կորոնավիրուսային հիվանդության դեմ գլոբալ պայքարին։ Հունվարի 26-ին նա և հիվանդությունների կանխարգելման և վերահսկման եվրոպական կենտրոնը խորհուրդ տվեցին Եվրոպական միության երկրների կառավարություններին գործի դնել իրենց առողջապահական ներուժը։ Ցավոք, հիվանդությունների կանխարգելման և վերահսկման եվրոպական կենտրոը  գերագնահատել է անհատական պաշտպանության միջոցներիի պաշարները և առանձին անդամ պետություններում փորձարկման լաբորատոր հնարավորությունները, ինչը հանգեցրել է կորոնավիրուսային հիվանդության զգալի տարածմանը ամբողջ Եվրոպայում։ Այդ ժամանակից ի վեր նա հայտարարել է, որ կորոնավիրուսի լայն տարածումը Եվրոպայում կարող է կապված լինել մարտի սկզբին լեռնադահուկային  հանգստից վերադարձողների  հետ։ Մայիսի սկզբին Ամմոնը Եվրոպական խորհրդարանում ամփոփել է հանրային առողջության տվյալները և հայտարարել, որ Միացյալ Թագավորությունը հետ է մնում եվրոպական մյուս անդամ պետություններից կորոնավիրուսային հիվանդության դեմ պայքարում։ «The Guardian»-ին տված հարցազրույցում, որը տեղի է ունեցել 2020 թվականի մայիսի 20-ին, Ամմոնն ընդգծել է, որ ամենայն հավանականությամբ թագավարակի երկրորդ ալիք կլինի «....հարցն այն է, թե երբ և ինչ ուժգնությամբ»։

Ընտրված հրապարակումները

Ծանոթագրություններ 

Գերմանացի բժշկուհիներ
Մյունխենի համալսարանի շրջանավարտներ
Կորոնավիրուսի հետազոտողներ